CONSILIUL LOCAL AL MUNICIPIULUI


     S I G H I Ş O A R A

        H O T Ă R Â R E A   NR. 81






     din 31 mai 2012

privind organizarea ediţiei 2012 a  Târgului Meşteşugarilor

Consiliul local al municipiului Sighişoara;

Având în vedere expunerea de motive a Primarului municipiului cu propunerea de organizare a ediţiei 2012 a Târgului Meşteşugarilor;

Având în vedere solicitarea prezentată de Fundaţia „Veritas” Sighişoara privind organizarea în parteneriat cu Municipiul Sighişoara a ediţiei a opta a Târgului Meşteşugarilor;

Având în vedere Avizul de principiu exprimat în şedinţa ordinară a Consiliului Local din 29 martie 2012;

Ţinând cont de prevederile art. 124 din Legea nr.215/2001 Legea Administraţiei Publice Locale, republicată, cu modificările şi completările ulterioare, potrivit cărora consiliile locale pot da în folosinţă gratuită, pe termen limitat, bunuri proprietate publică sau privată persoanelor juridice fără scop lucrativ care desfăşoară o activitate de binefacere sau de utilitate publică ori servicii publice;

Având în vedere raportul de specialitate al Biroului Relaţii Publice cu propunerea de organizare a ediţiei 2012  a Târgului Meşteşugarilor, în perioada 5-7 iulie 2012, în parteneriat cu Fundaţia Veritas, îndeplinindu-se astfel procedurile legale;

Ţinând cont de prevederile art. 36 (2) lit. „c” şi „d”, 6) lit „a” pct. 4 şi 7, (9), art.45 (3), art. 115 (1) lit. „b” şi 124 din Legea nr.215/2001, republicată, cu completările şi modificările ulterioare;


H O T Ă R Ă Ş T E:

Art.1. Se aprobă organizarea Târgului Meşteşugarilor de către Fundaţia Veritas Sighişoara, în perioada 5 -7 iulie 2012, în parteneriat cu Municipiul Sighişoara.

Art. 2. Se aprobă transmiterea în folosinţă gratuită pe perioada desfăşurării Târgului Meşteşugarilor a terenului aparţinând domeniului public pentru desfăşurarea manifestării situat în Piaţa Muzeului, între Turnul cu Ceas,  Casa Veneţiană şi Biserica Mănăstirii.

Art. 3 Se împuterniceşte Primarul municipiului cu semnarea Acordului de parteneriat, anexa la prezenta.

Art. 4. Primarul municipiului, Biroul Relaţii Publice şi Direcţia Administrarea Patrimoniului se încredinţează cu îndeplinirea prevederilor prezentei.

PRESEDINTE DE SEDINTA, 






Nicolae Oprea









Contrasemneaza:






             


Secretarul municipiului,










Cristina Bîrsan

(Prezenta hotărâre s-a adoptat cu unanimitate de voturi)

Prezenta s-a difuzat astfel:

2 ex. dos. Instituţia Prefectului – Judeţul Mureş ;

1 ex. dos. şedinţă ;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

1 ex. Direcţia economică ;

1 ex. Biroul relaţii publice ;

1 ex. Fundaţia Veritas

10 ex.BC/FM

